Nacionalni spomenik Bosne i Hercegovine

[mini|desno|250px|[Stari most u Mostaru, jedan od 818 nacionalnih spomenika Bosne i Hercegovine]]
**Nacionalni spomenik Bosne i Hercegovine** je prirodno ili dobro nastalo ljudskim djelovanjem koje se zbog svojih vrijednosti smatra važnim za Bosnu i Hercegovinu. Odluku o predloženim dobrima donosi Komisija za očuvanje nacionalnih spomenika.

Komisiju osnovalo je Predsjedništvo Bosne i Hercegovine u decembru 2001, u skladu s Aneksom 8 Općeg okvirnog sporazuma za mir u Bosni i Hercegovini. Sjedište Komisije je u Sarajevu. Tri člana su iz Bosne i Hercegovine (dva iz Federacije Bosne i Hercegovine, jedan iz Republike Srpske), a jedan član je iz inozemstva. Mandat im traje pet godina, s mogućnošću ponovnog izbora. Odluke o tome hoće li neko dobro biti proglašeno pokretnim ili nepokretnim nacionalnim spomenikom, donose se na osnovu utvrđenih kriterija, a provode se u skladu sa zakonom koji reguliše mjere zaštite i rehabilitacije dobara koja su utvrđena kao nacionalni spomenici.

Komisija osigurava poštivanje usvojenih međunarodnih standarda, zastupa interes Bosne i Hercegovine kod međunarodnih organizacija (UNESCO), sarađuje s Interpolom u slučaju oštećenja ili nestanka dobra, i obavlja mnoge druge proceduralne aktivnosti oko nacionalnih spomenika.

Do aprila 2016. Komisija je 818 dobara proglasila za nacionalni spomenik. Komisija prati, razmatra i pravi listu stanja i aktivnosti u vezi sa nacionalnim spomenicima koji su ugroženi nezakonitom izgradnjom, nestručnom rekonstrukcijom, neodržavanjem ili nekim drugim vidom destrukcije. Na toj listi iz 2016. jesu 84 spomenika.
[mini|alt=ttt|Kajtazovića nišani u [Cazinu]]

## Svjetsko naslijeđe u Bosni i Hercegovini 
Tri spomenika su na UNESCO-ovoj listi mjesta svjetske baštine u Evropi:

* **Stari most sa starim gradom Mostar**
* **Most Mehmed-paše Sokolovića u** **Višegradu**
* **Stećci – srednjovjekovni nadgrobni spomenici (serijsko međudržavno dobro)**. Od ukupno 28 lokacija, 20 se nalazi na teritoriju Bosne i Hercegovine, 2 na teritoriju Hrvatske,  a po 3 na području Crne Gore i Srbije.

**Tentativna ili privremena lista** predstavlja popis dobara koja se nalaze na teritoriji države koja ih smatra podobnim za upis na Listu svjetske baštine. Države članice u svoje Tentativne liste uključuju ona dobra koja smatraju kulturnom i/ili prirodnom baštinom od izuzetne univerzalne vrijednosti. Dobra iz Bosne i Hercegovine koja se nalaze na Tentativnoj listi su:
* Sarajevo - jedinstveni simbol univerzalne multikulturnosti (1997),
* Pećina Vjetrenica (2004),
* Historijsko gradsko područje Jajca (2006),
* Historijsko – gradsko područje Počitelj (2007),
* Prirodno – historijsko područje Blagaj (2007),
* Prirodno – historijsko područje Blidinje (2007),
* Prirodno – historijsko područje Stolac (2007)
* Prašuma Perućica (2017)
* Jevrejsko groblje u Sarajevu (2018)

**Lista 100 najugroženijih spomenika (World Monuments Watch - WMW)  **

* Na prijedlog Komisije za očuvanje nacionalnih spomenika, Most Mehmed-paše Sokolovića u Višegradu upisan je na Listu 100 najugroženijih spomenika za 2006. godinu.
* Također na prijedlog Komisije za očuvanje nacionalnih spomenika, Vijećnica u Sarajevu je upisana na ovu listu za 2008. godinu.
* U 1996. i 1998. godini na Listu 100 najugroženijih spomenika upisan je i Počitelj.

Na Listu 100 najugroženijih spomenika (World Monuments Watch - WMW) se upisuju kulturna dobra s namjerom skretanja pažnje javnosti i potencijalnih donatora na potrebu njihove restauracije, a kako bi se uklonili pritisci kojima je dobro izloženo.

## Galerija
mini|alt=194|Vrnogračka dvorac
mini|alt=1935|Spomenik Igmanskom maršu u Blažuju
mini|alt=11|Travnička dvorac
mini|alt=24|Stećci Radimlja
mini|alt=1676|Most Mehmed-Paše Sokolovića u Višegradu

## Reference 
## Vanjski linkovi 
* Zvanična stranica komisije za očuvanje nacionalnih spomenika Bosne i Hercegovine
* Stećci na Listi UNESCO-a

*